wickkiey/tamil-wikipedia-chunked huggingface dataset:
# தவப்புதல்வன்

## கதைக்களம்

நிர்மல் மாலைக்கண் நோயால் பாதிக்கபட்டுள்ளார். அவர் அதை தன் தாய்க்கும், முறைப் பெண் வசந்தி போன்றவர்களுக்குத் தெரியாமல் மறைத்து வருகிறார். பணத்தாசை பிடித்த நடன மங்கையான விமலா நிர்மலின் இக்கட்டான நிலையை அறிந்துகொள்கிறாள். இதைக் கொண்டு நிர்மலிடம் பணம் பறிக்க திட்டமிடுகிறாள். நிருமல் தங்கியுள்ள விடுதிக்கு வரும் விமலா நிர்மலுடன் நெருக்கமாக இருப்பதுபோன்ற படங்களை எடுத்துக் கொள்கிறாள். பின்னர் நிர்மலின் வீட்டிற்குள் புகுந்து குழப்பங்களை ஏற்படுத்துகிறாள். அந்தக் குழப்பங்கள் எப்படி தீர்ந்தன. நிர்மல் தன் முறைப்பெண் வசந்தியுடன் ஒன்று சேர்ந்தாரா என்பதை கதையின் முடிவு ஆகும்.
# தவப்புதல்வன்

## நடிகர்கள்

- நிர்மல் கதாபாத்திரத்தில் சிவாஜி கணேசன்
- வசந்தியாக கே. ஆர். விஜயா
- இராஜலட்சுமியாக பண்டரிபாய்
- ஈஸ்வரனாக வி. கோபாலகிருஷ்ணன்
- ஈஸ்வரியாக காந்திமதி
- ஜம்புவாக எம். ஆர். ஆர். வாசு
- ஜேம்ஸாக சோ ராமசாமி
- பங்கஜமாக மனோரமா
- மருத்துவராக செந்தாமரை
- பார்வையற்றவராக கே. கே. சௌந்தர்
- விமலா வேடத்தில் அ. சகுந்தலா
- கே. கண்ணன்
- திக்குறிசி சுகுமாரன் (விருந்தினர் தோற்றம்)
- செவிலியராக விஜயசந்திரிகா
# தவப்புதல்வன்

## பாடல்கள்

எம். எஸ். விஸ்வநாதன் இசையமைத்த இத்திரைப்படத்தின் பெரும்பாலான பாடல்களைக் கண்ணதாசன் எழுதியிருந்தார். ராண்டார் கை "லவ் இஸ் பைஃன்" என்ற ஆங்கிலப் பகுதிகளை எழுதினார். "இசை கேட்டால்" என்ற பாடல் கல்யாணி இராகத்தில் அமைக்கப்பட்டது. இப்பாடலுக்கு முதலில் வரிகள் எழுதப்பட்டு பின்னர் மெட்டமைக்கப்பட்டது.
| "உலகின் முதலிசை" | டி. எம். சௌந்தரராஜன், பி. பி. ஸ்ரீனிவாஸ் | கண்ணதாசன் | 03:19 |
| --- | --- | --- | --- |
| "இசை கேட்டால் புவி" | டி. எம். சௌந்தரராஜன் |  |  |
| "கிங்கினி கிங்கினி" | டி. எம். சௌந்தரராஜன் |  |  |
| "லவ் இஸ் பைஃன்" | எல். ஆர். ஈசுவரி, அஜித் சிங் | ராண்டர் கை & வாலி | } |
# தெய்வ சங்கல்பம்

**தெய்வ சங்கல்பம்** 1972 ஆம் ஆண்டு வெளிவந்த இந்தியத் தமிழ்த் திரைப்படமாகும். பி. ஆர். சோமு இயக்கத்தில் வெளிவந்த இத்திரைப்படத்தில் ஏ. வி. எம். ராஜன், விஜயகுமாரி மற்றும் பலர் நடித்திருந்தனர்.
# தெய்வ சங்கல்பம்

## பாடல்கள்

இத்திரைப்படத்திற்கு வி. குமார் இசையமைத்திருந்தார். பாடல் வரிகளை கண்ணதாசன், புலமைப்பித்தன் ஆகியோர் எழுதியிருந்தனர்.
# தெய்வம் (திரைப்படம்)

**தெய்வம்** 1972 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் கிருபானந்த வாரியார்,ஜெமினி கணேசன், சௌகார் ஜானகி மற்றும் பலரும் நடித்திருந்தனர்.
# தெய்வம் (திரைப்படம்)

## சுருக்கம்

முருகனின் அருள் திருவிளையாடல்கள் ஆறினை அக்காலத்தின் முறைமையில் நடைபெற்றதைப்போல் கிருபானந்த வாரியார் தம் சொற்பொழிவில் மக்களுக்கு அறிவிப்பதைப்போன்று தொடங்குகிறது. தனித்தனி பிரச்சனைகளும் அதனை முருகன் தன் திருவிளையாடலில் ஆட்கொள்ளுதலுமாக காட்சிகள் அமைக்கப்பட்டிருந்தன.
# திருநீலகண்டர் (1972 திரைப்படம்)

**திருநீலகண்டர்** (*Thiruneelakandar*) 1972 இல் சி. பி. ஜம்புலிங்கம் இயக்கத்திலும், கே. செல்வராஜ் தயாரிப்பிலும் வெளிவந்த இந்தியத் தமிழ் வாழ்க்கை வரலாற்றுத் திரைப்படமாகும். படத்தின் திரைக்கதை, பாடல் வரிகளை கண்ணதாசன், பஞ்சு அருணாசலம் ஆகியோர் எழுதியிருந்தனர். சி. என். பாண்டுரங்கன் இசையமைத்திருந்தார். இப்படத்தில் டி. ஆர். மகாலிங்கம் திருநீலகண்ட நாயனார் என்ற கதாபாத்திரத்தில் நடிந்திருந்தார். சௌகார் ஜானகி, ஆர். எஸ். மனோகர், எம். பானுமதி, காந்திமதி ஆகியோர் துணை வேடங்களில் நடித்திருந்தனர். இத்திரைப்படம் 1972 சூன் 3 அன்று வெளியிடப்பட்டது.
# திருநீலகண்டர் (1972 திரைப்படம்)

## கதை

இந்தப் படம் திருநீலகண்டரின் வாழ்க்கைக் கதையை விவரிக்கிறது. முதலில் அஞ்ஞானியாக இருந்த அவர், தான் இயற்றிய பாடல்களைப் பாடி சிவபெருமானின் தீவிர பக்தராக மாறுகிறார். அவர் நீலாவதியை மணந்து குயவுத் தொழ்ழில் செய்து பக்தியுள்ள வாழ்க்கையை வாழ்கிறார். ஒரு கட்டத்தில் சிற்றின்ப மோகம் காரணமாக அவர் கலாவதியுடன் உறவை வைத்துக் கொள்கிறார். இதை அறிந்த மனைவி அவருடன் கோபமுற்று இனி தன்னைத் தொடவேண்டாம் என்று என்று கூறிவிடுகிறார். பின்னர் தன் தவறை உணர்ந்த நீலகண்டர் தன் மனைவியையோ அல்லது வேறு எந்தப் பெண்ணையோ இனி தொட மாட்டேன் என்று சிவபெருமான் மீது ஆணையிட்டு சபதம் செய்கிறார். ஒரு துறபோல வாழ்கிறார். காலங்கள் உருள்கின்றன இருவரும் முதுமையடைகின்றனர்.  
ஒரு கட்டத்தில் இறைவன் ஒரு வயதான துறவியாக வேடமிட்டு அவரைச் சோதிக்க அவரின் வீட்டுக்கு வருகிறார். முதிய தம்பதியினர் சிவனடியாரை வரவேற்று உபசரிக்கின்றனர். துறவி தன் கையில் உள்ள திருவோட்டைக் காட்டி அபார ஆற்றல் மிக்க இந்த திருவோட்டை உன்னிடம் தருகிறேன். நான் திரும்பி வந்து கேட்கையில் திரும்ப ஓப்படைக்கவண்டும் என்கிறார். திருநீலகண்டர் அதை வாங்கி பத்திரமாக வைக்கிறார். சில காலம் கழித்து துறவி வந்து தன் திருவோட்டைக் கேட்கும்போது திருவோட்டை காணாமல் திருநீலகண்டர் தவிக்கிறார். கோபமுற்ற சிவனடியார் தன் திருவோட்டை திருடிவிட்டதாக குற்றம் சாட்டுகிறார். திருநீலகண்டர் தான் திருடவில்லை என்கிறார். அப்படியானால் நீயும் உன் மனைவியும் கையைப் பிடித்தபடி பொற்றாமரைக் குளத்தில் மூழ்கி எழுந்து திருவோட்டை திருடவில்லை என்று சத்தியம் செய்யச் சொல்கிறார். தனக்கும் தன் மனைவிக்கும் உள்ள சிக்கலைச் சொல்ல முடியாத திருநீலகண்டர், அதைச் செய்யமுடியாது என்கிறார். இதனால் வழக்கு மன்றத்துக்கு சிவனடியார் செல்கிறார். சிவனடியாருக்கு ஆதரவாக அங்கே தீர்ப்பளிக்கின்றனர். ஒரு வழியில்லாமல் ஒரு கழியின் ஒரு பக்கத்தை திருநீலகண்டரும் மறு பக்கத்தை அவர் மனைவியும் பிடித்துக் கொண்டு குளத்தில் மூழ்கி எழுகின்றனர். இறைவனின் அருளால் அவர்கள் முதுமை நீங்கி இளமையைப் பெறுகின்றனர்.
# திருநீலகண்டர் (1972 திரைப்படம்)

## நடிகர்கள்

- டி. ஆர். மகாலிங்கம் - அம்பலவாணர்/திருநீலகண்டர்
- நீலாவதியாக சௌகார் ஜானகி
- சிவபெருமானாக ஆர். எஸ். மனோகர்
- கலாவதியாக எம். பானுமதி
- சிந்தாமணியாக காந்திமதி
- முருகனாக சுருளி ராஜன்
- வள்ளியாக புஷ்பமாலா
- சிங்காரமாக ஏ. வீரப்பன்
- பெண் துறவியாக எஸ். டி. சுப்புலட்சுமி
- சின்ன பையாவாக உசிலைமணி
# திருநீலகண்டர் (1972 திரைப்படம்)

## பாடல்கள்

சி. என். பாண்டுரங்கன் இசையமைத்த இப்படத்தில் கண்ணதாசன், பஞ்சு அருணாசலம் ஆகியோர் பாடல் வரிகளை எழுதியிருந்தனர்.
| "நாட்டியக் கலை" | டி. ஆர். மகாலிங்கம் | 3:48 |  |
| --- | --- | --- | --- |
| "அம்பலவாணனை நம்பியா" | 3:45 |  |  |
| "காதலில் விழுந்த ஓர் காக்கை" | 3:15 |  |  |
| "தாயே தந்தையே" | 1:52 |  |  |
| "எத்தனைப் பேர் உனக்கு" | 2:55 |  |  |
| "சிவலீலை என் வீட்டிலா" | 3:12 |  |  |
| "ஆண்டவன் தான் வந்து" | 1:27 |  |  |
| "பந்த பாசக் கட்டுகுள்ளே" | டி. ஆர். மகாலிங்கம் எஸ். ஜானகி | 3:13 |  |
| "காலையில நான் ஒரு கனவு" | எஸ். ஜானகி | 4:04 |  |
| "முகம் பார்த்தது போதாதா" | பி. லீலா | 3:18 |  |
| "தத்துவத்தில் நான் ஓர் சன்யாசி" (விளையாட்டுக் காரனுக்கு) | கே. எம். மணி ராஜன் | 4:25 | } |
# வரவேற்பு

**வரவேற்பு** 1972 ஆம் ஆண்டு வெளிவந்த தமிழ்த் திரைப்படமாகும். ஐ. என். மூர்த்தி இயக்கத்தில் வெளிவந்த இத்திரைப்படத்தில் ஜெய்சங்கர், ஜெய கௌசல்யா மற்றும் பலர் நடித்திருந்தனர்.
# வரவேற்பு

## நடிகர்கள்

- ஜெய்சங்கர்
- ஜெய கௌசல்யா
- ஆர். எஸ். மனோகர்
- சந்திரபாபு
- தேங்காய் சீனிவாசன்
- சுருளி ராஜன்
- வி. எஸ். ராகவன்
- டைப்பிஸ்ட் கோபு
- ஒரு விரல் கிருஷ்ணா ராவ்
- தண்டபாணி
- ஐசரி வேலன்
# வரவேற்பு

## பாடல்கள்

இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை கவிஞர் ஆலங்குடி சோமு எழுதியிருந்தார். பாடல்களை டி. எம். சௌந்தரராஜன், பி. சுசீலா, எல். ஆர். ஈஸ்வரி ஆகியோர் பாடினர்.
# வசந்த மாளிகை

***வசந்த மாளிகை*** (*Vasantha Maligai*) 1972 ஆம் ஆண்டு வெளிவந்த இந்தியத் தமிழ்த் திரைப்படமாகும். **கே. எஸ். பிரகாஷ் ராவ்** இயக்கத்தில் வெளிவந்த இத்திரைப்படத்தில் சிவாஜி கணேசன், வாணிஸ்ரீ மற்றும் பலர் நடித்திருந்தனர். இது 1971 ஆம் ஆண்டு தெலுங்கு திரைப்படமான *பிரேம நகரின்* மறுஆக்கம் ஆகும்.  
வசந்த மாளிகை 1972 செப்டம்பர் 29 அன்று வெளியாகி, மிகப்பெரிய வணிக வெற்றியை ஈட்டியது. கிட்டத்தட்ட 750 நாட்கள் ஓடியது.  
படத்தை எண்ணியல் முறையில் மீட்டெடுத்து 2013 மார்ச் 8 அன்று வெளியானது. மேலும் மற்றொரு பதிப்பு 2019 சூன் 21 அன்று வெளியானது.
# வசந்த மாளிகை

## பாடல்கள்

இத்திரைப்படத்திற்கு கே. வி. மகாதேவன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார். "ஒரு கின்னத்தை ஏந்துகிறேன்" என்ற பாடலை 2009 இன் இந்திர விழா திரைப்படத்தில் யதிஷ் மகாதேவ் மறுஉருவாக்கம் செய்திருந்தார்.  
| "ஓ மானிட ஜாதியே" | டி. எம். சௌந்தரராஜன் | 02:02 |  |
| --- | --- | --- | --- |
| "ஒரு கின்னத்தை ஏந்துகிறேன்" | டி. எம். சௌந்தரராஜன், எல். ஆர். ஈஸ்வரி, பி. வசந்தா | 03:16 |  |
| "குடிமகனே பெருங் குடிமகனே" | டி. எம். சௌந்தரராஜன், எல். ஆர். ஈஸ்வரி | 03:17 |  |
| "கலைமகள் கைப் பொருளே" | பி. சுசீலா | 03:27 |  |
| "அடியம்மா இராஜாத்தி சங்கதியென்ன" | டி. எம். சௌந்தரராஜன், பி. சுசீலா | 03:15 |  |
| "மயக்கமென்ன இந்த மௌனம்" | டி. எம். சௌந்தரராஜன், பி. சுசீலா | 03:30 |  |
| "இரண்டு மனம் வேண்டும்" | டி. எம். சௌந்தரராஜன் | 04:10 |  |
| "யாருக்காக இது யாருக்காக" | டி. எம். சௌந்தரராஜன் | 03:28 | } |
# யார் ஜம்புலிங்கம்

**யார் ஜம்புலிங்கம்** 1972 ஆம் ஆண்டு வெளிவந்த தமிழ்த் திரைப்படமாகும். எம். எஸ். கோபிநாத் இயக்கத்தில் வெளிவந்த இத்திரைப்படத்தில் ஜெய்குமார், ஜோதி லக்ஸ்மி மற்றும் பலர் நடித்திருந்தனர்.
# யார் ஜம்புலிங்கம்

## பாடல்கள்

இத்திரைப்படத்திற்கு டி. ஆர். பாப்பா இசையமைத்திருந்தார்.
1. நல்லவன் கையில்- சி. எஸ். ஜெயராமன்
1. ஆடி ஆடி அசைந்தால்-
# ஆரவல்லி சூரவல்லி

**ஆரவல்லி சூரவல்லி** 1946 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, செருகளத்தூர் சாமா மற்றும் பலரும் நடித்திருந்தனர். ஜி. எஸ். பாகவதர் கதை வசனம் எழுதினார். பாபநாசம் சிவன், ஜி. எஸ். பாகவதர் பாடல்களை இயற்றினார்கள். ஜி. ராமநாதன் இசையமைத்திருந்தார்.
# அர்த்தநாரி (1946 திரைப்படம்)

**அர்த்தனாரி** 1946 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கி தயாரித்து வெளிவந்த இத்திரைப்படத்தில் பி. யு. சின்னப்பா, என். எஸ். கிருஷ்ணன் மற்றும் பலரும் நடித்திருந்தனர்.
# அர்த்தநாரி (1946 திரைப்படம்)

## கதை

காந்தாரம் என்னும் சாம்ராச்சியத்தின் இளவரசிகளான பகவதி (சரோஜா) மற்றும் புண்யாவதி (ராஜம்மா) ஆகியோர் அவர்கள் துரதிர்ஷ்டத்தால் இராச்சியம் உட்பட எல்லாவற்றையும் இழந்து கங்கைக் கரையில் உள்ள ஒரு ஆசிரமத்தில் வாழ்கிறார்கள். பகவதியின் கணவரும் இளவரசனுமான விஜயவர்மன் (சின்னப்பா) காந்தாரத்தின் அரியணையைக் கைப்பற்றியவர்களால் சிறையில் தள்ளப்படுகிறான். விஜயவர்மன் அங்கிருந்து தப்பித்து தன் இராச்சியத்தைக் கைபற்ற திட்டமிருகிறான். இதற்கிடையில் இளவரசிகள் இருவரும் கங்கையில் விழிந்து தங்கள் உயிரை மாய்த்துக்கொள்ள முடிவெடுக்கின்றனர். அவர்களை ஒரு முனிவர் காப்பாற்றுகிறார். அர்த்தநாரீசுவரரின் ஆசீர்வாதத்தைப் பெற்று, நம்பிக்கை கொள்ளுமாறு அறிவுறுத்துகிறார். விஜயவர்மன் அவனது நண்பர்களில் ஒருவனால் மீட்கப்பட்டு, எதிரிகளைத் தோற்கடித்து, காந்தாரத்தை மீட்டு, இரண்டு இளவரசிகளுடன் மீண்டும் இணைகிறான்.
# அர்த்தநாரி (1946 திரைப்படம்)

## நடிப்பு

பிலிம் நியூஸ் ஆனந்தன் மற்றும் *தி இந்து* தகவல் தளங்களில் பெறப்பட்ட தகவல்களைக் கொண்டு உருவாக்கபட்டது
- விஜயவர்மனாக பு. உ. சின்னப்பா
- டி. ஆர். இராமச்சந்திரன்
- பகவதியாக எம். எஸ். சரோஜா
- புண்யாவதியாக எம். வி. ராஜம்மா
- என். எஸ். கிருஷ்ணன்
- டி. ஏ. மதுரம்
- காளி என். ரத்தினம்
- சி. டி. ராஜகாந்தம்
# அர்த்தநாரி (1946 திரைப்படம்)

## தயாரிப்பு

அர்த்தநாரி படத்தின் திரைக்கதையை நாடக ஆசிரியரும் பத்திரிகையாளருமான பி. எஸ். இராமையா எழுதினார். படத்தின் முதன்மை ஒளிப்பதிவு, அப்போது அடையாறு விஜயநகரம் அரண்மனையில் அமைந்திருந்த பிரகதி ஸ்டுடியோவில் நடந்தது.
# அர்த்தநாரி (1946 திரைப்படம்)

## இசை

படத்தின் பின்னணி இசை, பாடல் இசை போன்றவற்றை மெட்ராஸ் யுனைடெட் ஆர்டிஸ்ட்ஸ் கார்ப்பரேஷனின் இசைக்குழுவினர் அமைத்தனர். பாடல்களை பாபநாசம் சிவன், ராஜகோபால் ஐயர் ஆகியோர் எழுதினர். பி. யு. சின்னப்பா படல் சில பாடல்களைப் பாடினார்.
# அர்த்தநாரி (1946 திரைப்படம்)

## வரவேற்பு

தி இந்துவில் எழுதிய திரைப்பட விமர்சகர் மற்றும் வரலாற்றாசிரியரான ராண்டார் கை, "சின்னப்பாவின் நல்ல நடிப்பிற்காகவும், டி. ஆர். ரகுநாத்தின் சிறந்த இயக்கத்திற்காகவும்" படம் நினைவுகூரப்பட்டது என்று குறிப்பிட்டார். அர்த்தநாரி வணிகரீதியாக சராசரி வெற்றியை ஈட்டியது.
# வார்ப்புரு:நூற்றாண்டுகள்

| <small>**ஆயிரமாண்டுகள்:**</small> | ஆயிரமாண்டு |  |  |
| --- | --- | --- | --- |
| <small>**நூற்றாண்டுகள்:**</small> | நூற்றாண்டு - **} நூற்றாண்டு** - நூற்றாண்டு |  |  |
| - | <small>**பத்தாண்டுகள்:**</small> | 0கள் 10கள் 20கள் 30கள் 40கள்
50கள் 60கள் 70கள் 80கள் 90கள் | } |
<noinclude>  
இவ்வார்ப்புரு கி.பி. நூற்றாண்டுகளுக்கு மட்டும் பயன்படுத்தலாம். , எடுத்துக்காட்டாக: 20ம் நூற்றாண்டு எனவும் 8ம் நூற்றாண்டு எனவும் எழுதப்படலாம்.  
கிமு நூற்றாண்டுகளுக்கு :வார்ப்புரு:Centurybox ஐப் பயன்படுத்துங்கள்.  
</noinclude>
# சகடயோகம்

***சகடயோகம்*** என்பது 1946 ஆம் ஆண்டில் வெளிவந்த இந்தியத் தமிழ்த் திரைப்படம் ஆகும். ஆர். பத்மநாபன் இயக்கத்தில், கொத்தமங்கலம் சீனு, சானகி இராமச்சந்திரன் மற்றும் பலர் நடித்திருந்தனர்.
# சகடயோகம்

## நடிகர்கள்

**நடிகர்கள்**  
| நடிகர் | பாத்திரம் |  |
| --- | --- | --- |
| கொத்தமங்கலம் சீனு | அபாரயுக்தி |  |
| டி. ஆர். ராமச்சந்திரன் | சமயோசிதம் |  |
| கொளத்து மணி | அரசன் |  |
| வித்துவான் சீனிவாசன் | முனிவர் |  |
| டி. எஸ். துரைராஜ் | மாமா |  |
| எம். ஆர். சுவாமிநாதன் | முனிவர் |  |
| காளி என். ரத்தினம் | பூசாரி | } |
# சகடயோகம்

## நடிகைகள்

**நடிகைகள்**  
| நடிகை | பாத்திரம் |  |
| --- | --- | --- |
| வி. என் .சானகி | பாரிஜாதம் |  |
| மாயவரம் பாப்பா | இளவரசி |  |
| பி. ஏ. பெரியநாயகி | சுபத்திரை |  |
| சி. டி. ராஜகாந்தம் | குறி சொல்லி |  |
| பி. ஆர். மங்களம் | தாய்க்கிழவி | } |
# சகடயோகம்

## பாடல்கள்

சகடயோகம் திரைப்படத்துக்கான பாடல்களை பலவங்குடி சாமா, எஸ். ஜி. செல்லப்பா ஐயர், உடுமலை நாராயணகவி, டி. கே. சுந்தர வாத்தியார் (*உர்ரு அனுமந்தராயா* என்ற பாடல்) ஆகியோர் இயற்றியிருந்தனர். இசையமைப்பு தெரிவிக்கப்படவில்லை.  
**சகடயோகம் பாடல்கள்**  
| எண். | பாடல் | பாடியோர் | ராகம்-தாளம் |  |
| --- | --- | --- | --- | --- |
| 1 | *மானில வாழ்வில் மயங்காதே* | வித்துவான் சீனிவாசன் | பீம்பிளாசு-ஆதி |  |
| 2 | *ஏ அம்மே அப்பே பச்சை குத்தலியோ* | (குறத்தி) | - |  |
| 3 | *பூமி இயற்கை காகக்காண பொங்கும் இன்பம்* | கொத்தமங்கலம் சீனு | சிந்துகானடா-திச்ரலகு |  |
| 4 | *இருவருமே ஒருமனதாய் இருந்தேயினி வாழ்ந்திடுவோமே* | டி. ஆர். ராமச்சந்திரன்-வி. என். ஜானகி | - |  |
| 5 | *கண்ணா கண்ண கருணைசேர் கமலக் கண்ணா* | நாடகம் - (அர்ஜுனன்) | சிம்மேந்திரமத்திமம்-ஆதி |  |
| 6 | *காண்டீபரே நீரும் எம்மையே திருக்கல்யாணம்தான் கொண்டால் நன்மையே* | (பஞ்ச கன்னிகையர்-அர்ஜுனன்) | - |  |
| 7 | *எந்தன் மணாளனை நான் எங்கு காண்பேன்* | பி. ஏ. பெரியநாயகி | கமாசு-திச்ரலகு |  |
| 8 | *ஹரிஸ்ரீ ஹரி ஹரி ஹரி தேவா* | பி. ஏ. பெரியநாயகி | - |  |
| 9 | *தெம்மதுரை வாசலுக்கு திருவாசலுக்கு* | காளி என். ரத்தினம் | - |  |
| 10 | *கலைஞானமே அருள்வாய்* | கொத்தமங்கலம் சீனு | ஆரபி-ஆதி |  |
| 11 | *வடிவேலவரே மணாளரே பூங்கொடிகளுடனே* | நடனப் பாடல் | - |  |
| 12 | *எல்லோரும் உணவு கொள்வீரே* | அபாரயுக்தியின் மனைவி | சுத்தசாவேரி-ஆதி |  |
| 13 | *வாசமிகும் மலரே என்னிடம் நீ பேசிடலாகாதோ* | கொத்தமங்கலம் சீனு-மனைவி | ராகமாலிகை-ஆதி |  |
| 14 | *ஈசன் அருளே வேண்டும் பேரின்பம் பெறுக* | வித்துவான் சீனிவாசன் | கேதாரகௌலா-ஆதி |  |
| 15 | *உர்ரு அனுமந்தராயா அனுமந்தராயா அனுமந்தராயா* | டி. எஸ். துரைராஜ் | - | } |
# ஸ்ரீ முருகன் (திரைப்படம்)

**ஸ்ரீ முருகன்** (*Sri Murugan*) என்பது 1946 ஆம் ஆண்டு வெளிவந்த தமிழ்த் திரைப்படமாகும். ஜுபிடர் பிக்சர்ஸ் நிறுவனத்தின் எம் சோமசுந்தரம் தயாரிப்பில், வி. எஸ். நாராயணன் இயக்கத்தில் வெளிவந்த இத்திரைப்படத்தில் கொன்னப்ப பாகவதர் நாயகனாக நடித்தார். இப்படத்தில் எம். ஜி. ஆர் கே. மாலதியுடன் இணைந்து சிவ தாண்டவம் ஆடினார்.
# ஸ்ரீ முருகன் (திரைப்படம்)

## நடிப்பு

இப்பட்டியலில் உள்ள பெயர்கள் தி இந்துவின் கட்டுரையில் இருந்து எடுக்கபட்டன.
- எம். ஜி. இராமச்சந்திரன்
- கே. மாலதி
- டாக்டர். ஓ.ஆர்.பாலு
- யூ. ஆர். ஜீவரத்தினம்
- (யோகம்) மங்கலம்
- காளி என். ரத்தினம்
- டி. வி.குமுதினி
- *பேபி* ஹரிணி
# ஸ்ரீ முருகன் (திரைப்படம்)

## படக்குழு

பிலிம் நியூஸ் ஆனந்தனின் தரவுத்தளத்திலிருந்து இந்தப் பட்டியல் தொகுக்கப்பட்டது. இதனால் தயாரிப்பாளர் எம். சோமசுந்தரமும் வி. எஸ். நாராயணனுடன் (பானுமதியின் சகோதரியின் கணவர்) இணைந்து படத்தை இயக்கினார்.  
இதில் சிவன் வேடத்தில் எம். ஜி. ஆர் நடித்தார். தெலுங்கு நடிகை கே. மாலதியுடன் இணைந்து சிவ தாண்டவம் நடனம் ஆடினார். இந்த நடனம் படத்தின் சிறப்பம்சமாக இருந்தது. கடுமையான பயிற்சிக்குப் பிறகு எம்.ஜி.ஆர் சிறப்பாக ஆடினார். அவரது நடிப்பு அனைவரையும் கவர்ந்தது, இது ஜூபிடரின் அடுத்த படமான ராஜகுமாரியில் அவர் நாயகனாக நடிக்க வாய்ப்பைப் பெற்றுத் தந்தது.
# ஸ்ரீ முருகன் (திரைப்படம்)

## பாடல்கள்

இப்படத்திற்கு எஸ். எம். சுப்பையா நாயுடு, எஸ். வி. வெங்கட்ராமன் ஆகியோர் இணைந்து இசையமைத்துள்ளனர். பாடல் வரிகளை பாபநாசம் சிவன் எழுதியுள்ளார்.  
யூ. ஆர். ஜீவரத்தினம் என்ற நடிகை, ஆண் வேடத்தில் நாரதராக நடித்து, பல பாடல்களைப் பாடினார். கென்னப்ப பாகவதருக்கும் பாடல்கள் இருந்தன.
# வால்மீகி (திரைப்படம்)

**வால்மீகி** 1946 ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, சுந்தர் ராவ் நட்கர்ணி இயக்கத்தில் வெளிவந்த இத்திரைப்படத்தில் ஹொன்னப்ப பாகவதர், டி. எஸ். பாலையா, டி. ஆர். ராஜகுமாரி மற்றும் பலரும் நடித்திருந்தனர். நாரதராக என். சி. வசந்தகோகிலம் நடித்திருந்தார்.
# வால்மீகி (திரைப்படம்)

## நடித்தவர்கள்

இத்திரைப்படத்தில் நடித்தவர்கள் பற்றிய தகவல்கள் வால்மீகி பாட்டுப் புத்தகத்தில் இருந்து எடுக்கப்பட்டது:
# வால்மீகி (திரைப்படம்)

## நடித்தவர்கள்

### நடிகர்கள்

| நடிகர் | பாத்திரம் |  |
| --- | --- | --- |
| சி. ஹொன்னப்ப பாகவதர் | இரட்சன், வால்மீகி |  |
| டி. எஸ். பாலையா | வீரசிம்மன் |  |
| காளி என். ரத்தினம் | மருத்துவர் |  |
| ஆர். பாலசுப்பிரமணியம் | அரசன் |  |
| டி. பாலசுப்பிரமணியம் | மாலாவின் தந்தை |  |
| பி. ராஜகோபாலையர் | இரட்சனின் தந்தை |  |
| என். எஸ். நாராயண பிள்ளை | சேனாதிபதி |  |
| நாட் அண்ணாஜிராவ் | மந்திரி |  |
| பி. வி. நரசிம்மபாரதி | விட்டுணு |  |
| ஜி. ஆர். சாண்டோ | இராவணன் |  |
| சாண்டோ டி. ஆர். லட்சுமிநாராயணன் | ஆஞ்சனேயர் |  |
| கே. பி. ஜெயராமன் | மூர்க்கசிம்மன் | } |
இவர்களுடன் எம். எம். ஏ. சின்னப்பா தேவர், எஸ். ஆர். கிருஷ்ணய்யங்கார், சங்கரமூர்த்தி, எம். சுவாமிநாதன், இன்னும் பலரும் நடித்திருந்தனர்.
# வால்மீகி (திரைப்படம்)

## நடித்தவர்கள்

### நடிகைகள்

| நடிகை | பாத்திரம் |  |
| --- | --- | --- |
| என். சி. வசந்தகோகிலம் | நாரதர் |  |
| டி. ஆர். ராஜகுமாரி | ரத்னமாலா |  |
| யூ. ஆர். ஜீவரத்தினம் | சந்திரலேகா |  |
| சி. டி. ராஜகாந்தம் | ரோகினி |  |
| சி. கே. சரஸ்வதி | சித்ரா |  |
| ஆர். மாலதி | இலட்சுமி |  |
| என். ஆர். மீராபாய் | சீதை | } |
# வால்மீகி (திரைப்படம்)

## தயாரிப்புக் குழு

- இயக்கம்: சுந்தர்ராவ் நட்கர்ணி
- கதை: இளங்கோவன், சுந்தர்ராவ் நட்கர்ணி
- வசனம்: ஏ. எஸ். ஏ. சாமி
- பாடல்கள்: பாபநாசம் சிவன்
- இசை: எஸ். வி. வெங்கிடராமன்
- நடனம்: கே. ஆர். குமார், ஹீராலால்
- இசைக்குழு: சென்ட்ரல் ஸ்டூடியோ
- ஒளிப்பதிவு: பி. ராமசாமி, டி. முத்துசுவாமி
- ஒலிப்பதிவு: ஏ. கோவிந்தசுவாமி
- ஓவியம்: எச். சாந்தாராம்
- ஒப்பனை: சங்கர்ராவ்
# வால்மீகி (திரைப்படம்)

## பாடல்கள்

பாபநாசம் சிவன் இயற்றிய பாடல்களுக்கு எஸ். வி. வெங்கட்ராமன் இசையமைத்திருந்தார். கீழேயுள்ள பட்டியலில் உள்ள பாடல்கள் வால்மீகி பாட்டுப் புத்தகத்தில் இருந்து எடுக்கப்பட்டது.
**வால்மீகி படப் பாடல்கள்**  
| எண். | பாடல் | பாடியோர் | இராகம்/தாளம் |  |
| --- | --- | --- | --- | --- |
| 1 | *ஆராத காதல் கொண்டேன்* | - | - |  |
| 2 | *அசைந்தோடம் நீரைக் கிழித்தோடுது பார்* | டி. ஆர். ராஜகுமாரி | ஆனந்தபைரவி-திசுரம் |  |
| 3 | *உள்ளம் உறவாடுதே - என்ன விந்தை* | யூ. ஆர். ஜீவரத்தினம் | பிலகரி-ஆதி |  |
| 4 | *கொஞ்சு மின்பக் கிளியே* | ஹொன்னப்ப பாகவதர், டி. ஆர். ராஜகுமாரி | தேவமனோகரி |  |
| 5 | *வலிக்குதே வாயும் கசக்குதே* | சி. டி. ராஜகாந்தம், காளி என். ரத்தினம் | - |  |
| 6 | *இப்பொழுதே வருவார்-எந்தன் இருவிழிக்கின்பம் தருவார்* | யூ. ஆர். ஜீவரத்தினம் | பியாக், காபி, சிந்துபைரவி, கீரவாணி - ஆதி |  |
| 7 | *நீயொரு ராஜவம்ச வந்த மங்கையல்லவோ* | யூ. ஆர். ஜீவரத்தினம், ஹொன்னப்ப பாகவதர் | இந்தோளம்-ஆதி |  |
| 8 | *உன் கண்ணின் ஒளி தூண்ட* | - | கமாசு, அடானா, காபி |  |
| 9 | *தங்கை யென்றென்னை அழைக்கவோ* | யூ. ஆர். ஜீவரத்தினம் | விருத்தம் |  |
| 10 | *ஜய் ஜய் புவனபதே பாலய ஜய்கருணா ஜலதே* | என். சி. வசந்தகோகிலம் | - |  |
| 11 | *சுந்தரானந்தா.. வைகுந்தா ஹரே முகுந்தா* | என். சி. வசந்தகோகிலம் | - |  |
| 12 | *பொய் தவழு மாயப் புவி வாழ்வு* | என். சி. வசந்தகோகிலம் | சிம்மேந்திரமத்திமம், காம்போதி |  |
| 13 | *பகவான் அவதரிப்பார் பூமி பாரம் தீரவே* | ஹொன்னப்ப பாகவதர் | கரகரப்பிரியா-ஆதி |  |
| 14 | *புவி மீது தவஞானியே* | என். சி. வசந்தகோகிலம் | சங்கராபரணம்-ஆதி |  |
| 15 | *சிறீ வைகுண்டபதே சிறீபதே* | ஹொன்னப்ப பாகவதர் | நாடை, நாட்டக்குறிஞ்சி, மத்தியமாவதி, மோகனம், காம்போதி, கேதாரகௌளம், கல்யாணி, சகானா, சுருட்டி | } |
# வித்யாபதி

**வித்யாபதி** (Vidyapathi) 1946 ஆம் ஆண்டு வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், ஆர். பாலசுப்ரமணியம், கே. தவமணி தேவி மற்றும் பலரும் நடித்திருந்தனர். *ஜுபிடர் பிக்சர்ஸ்* சார்பில் இப்படத்தை எம். சோமசுந்தரம் மற்றும் மொஹைதீன் ஆகிய இருவரும் இணைந்து தயாரித்திருந்தனர்.
# வித்யாபதி

## கதைச்சுருக்கம்

ஒரு இளைஞன் தன் பெற்றோரிடம், ஒரு பெண்ணுடன் பழகி, காதலித்துத்தான் திருமணம் செய்வேன் என்று சொல்கிறான். அவன் பத்திரிகையின் வந்த திருமண விளம்பரத்தில் ஒரு பெண்ணைப் பற்றிய குறிப்பைக் காண்கிறான். அந்தப் பெண்ணை சந்திக்க செல்லும் வழியில் அவனது உடைமைகள் திருடப்படுகின்றன. அவனுக்கு ஒரே ஒரு ஆடை மட்டுமே மிஞ்சுகிறது., இந்த நிலையில் ஒரு போலி சாது அந்த இளைஞனை தன்னுடன் அழைத்துச் செல்கிறான். அந்த போலிச்சாது இளைஞனை ஒரு யோகி போல மாற்றுகிறான். இதற்கிடையில், ஒரு நடனமாடும் தேவதாசியை விரும்பிய ஒரு ஜமீன்தார், அவரது மனைவியையும் மகளையும் புறக்கணிக்கிறார். அந்த போலி சாதுவும், யோகியும் (இளைஞன்) பணம் சம்பாதிப்பதற்கான ஒரு யோசனையுடன் அப்பெண்ணை சந்திக்கிறார்கள். ஆனால், இளைஞனும் பெண்ணும் ஒருவருக்கொருவர் அன்பு செலுத்துகிறார்கள். பல திருப்பங்களுக்குப் பிறகு, அவர்கள் இருவரும் திருமணம் செய்துகொள்கிறார்கள்.
# வித்யாபதி

## நடிகர்கள் & படக்குழுவினர்

பிலிம் நியூஸ் ஆனந்தன். அவர்களின் தகவல் தொகுப்பிலிருந்து எடுக்கப்பட்டது.
# வித்யாபதி

## நடிகர்கள் & படக்குழுவினர்

### நடிகர்கள்

டி. ஆர். இராமச்சந்திரன்  
கே. தவமணி தேவி  
திருச்சூர் பிரேமாவதி  
மா. நா. நம்பியார்  
டி. பாலசுப்பிரமணியம்  
எம். ஆர். சுவாமிநாதன்  
டி. என். சிவதாணு  
எம். எஸ். எஸ். பாக்கியம்  
டி. ஜி. கமலா தேவி  
சி. கே. சரஸ்வதி  
கே. மாலதி  
எம். எம். ராதா பாய்
# வித்யாபதி

## நடிகர்கள் & படக்குழுவினர்

### படக்குழு

- தயாரிப்பு = எம். சோமசுந்தரம் & மொஹைதீன்
- இயக்குநர் = ஏ. டி. கிருஷ்ணசுவாமி
- கதை = வடுவூர் கே. துரைசாமி அய்யங்கார்
- திரைக்கதை & வசனங்கள் = ஏ. டி. கிருஷ்ணசுவாமி
- ஒளிப்பதிவு = பி. ராமாசாமி
- படத்தொகுப்பு = டி. ஆர். கோபி
- கலை = ஏ. ஜே. டொமினிக்
- நடனம் = கே. பி. குமார், மீனாட்சிசுந்தரம் பிள்ளை மற்றும் திருமதி ரெயின்பேர்ட்
- ஆய்வகம் = சென்ட்ரல் ஸ்டுடியோஸ்
# வித்யாபதி

## தயாரிப்பு

திருமதி ரெயின்பர்ட் அமைத்த ஒரு மேற்கத்திய வகை நடனத்திற்கு கே. தவமணி தேவி நடனமாடியுள்ளார். பின்னணி இசையை சி. ஜி. ராப் மற்றும் அவரது குழுவினர் அமைத்தனர். தமிழ் பாடல் ஒன்று ஆங்கில வார்த்தைகளை கொண்டு அந்த நேரத்தில் வந்தது ஒரு புதுமையாக இருந்தது, ஆங்கில வார்த்தைகள் கே. தவமணி தேவியால் எழுதப்பட்டது. படத்தில் தனது ஆடைகளை அவரே வடிவமைத்து கொண்டார்.
# வித்யாபதி

## ஒலித்தொகுப்பு

இப்படத்தின் இசை ஏ. ராமா ராவ், பாடல்கள் எழுதியது உடுமலை நாராயணகவி.. அருணாசல கவிராயர் ஸ்ரீரங்கநாதன் மீது பாடிய ஒரு கீர்த்தனை அப்படியே இப்படத்தில் சேர்க்கப்பட்டது. *ஏன் பள்ளி கொண்டீரையா* என்ற அந்த ராகமாலிகை பாடலை கே. வி. ஜானகி பாடியிருந்தார்.
# வித்யாபதி

## வரவேற்பு

திரைப்பட வரலாற்றாசிரியர் ராண்டார் கை 2010 இல் எழுதியது: "சுவாரஸ்யமான கதை, நகைச்சுவை உரையாடல், நல்ல பாடல் மற்றும் எண்ணற்ற நடனங்கள் மற்றும் தவமணியின் அற்புதமான நடிப்பு போன்ற நல்ல அம்சங்கள் இருந்தன.
# ஆயிரம் தலை வாங்கி அபூர்வ சிந்தாமணி

**ஆயிரம் தலைவாங்கி அபூர்வ சிந்தாமணி** (*1000 Thalaivangi Apoorva Chinthamani*) என்பது 1947 ஆம் ஆண்டு வெளிவந்த இந்திய தமிழ் கற்பனை சாகசத் திரைப்படமாகும். டி. ஆர். சுந்தரம் இயக்கி தயாரித்தார். படத்திற்கு பாரதிதாசன் திரைக்கதை உரையாடல் எழுதினார். ஆனால் தன் பெயரைப் பயன்படுத்தவேண்டாம் என்று கூறியதாக தெரிகிறது. இசையமைத்தவர் ஜி. ராமநாதன். இத்திரைப்படத்தில் பி. எஸ். கோவிந்தன், என். ஆர். சுவாமிநாதன், வி. என். ஜானகி மற்றும் பலரும் நடித்திருந்தனர். படம் மக்களிடையே பெரும் வெற்றியைப் பெற்றது. இந்தப் படம் அதே தயாரிப்பு நிறுவனத்தால் தெலுங்கில் 1960 இல் *சஹஸ்ர சிர்சேத அப்போர்வ சிந்தாமணி* (1960) என்ற பெயரில் மறுஉருவாக்கம் செய்யப்பட்டது.
# ஆயிரம் தலை வாங்கி அபூர்வ சிந்தாமணி

## கதை

பூதகணத்திடம் துறவி (எம். ஆர். சுவாமிநாதன்) ஒருவர் தன் ஆசைகள் எல்லாம் நிறைவேறவும், தான் எண்ணியதை நிறைவேற்றும் வல்லமை வேண்டியும் வரம்கேட்கிறார். அதற்கு அந்த பூதகம் நீ ஆயிரம் தலைகள் கொண்டுவந்து வேள்வி செய்தால் நீ வேண்டியது கிடைக்கும் என்கிறது. அத்தனை தலைகளுக்கு நான் எங்கே போவேன் என்று துறவி கேட்க, அதற்கு அந்த பூதகணம் ஆதித்தபுரி இளவரசி அபூர்வ சிந்தாமணியிடம் (வி. என். ஜானகி ) செல் அவளின் அழகில் மயங்கிடாமல் அவளை இதற்குப் பயன்படுத்திக்கொள் என்கிறது.  
இதனையடுத்து புறவி ஆதித்தபுரி அரண்மனைக்குக் செல்கிறார். துறவியைப் பார்த்ததும் அவரை தன் குருவாக அபூர்வசிந்தாமணி ஏற்றுக் கொள்கிறாள். அபூர்வ சிந்தாமணியின் தாய்மாமன் அவளை மணக்க விரும்புகிறான். அது குறித்து துறவியிடம் அபூர்வ சிந்தாமணி கூறுகிறாள். அதற்கு துறவி நான் உனக்கு மூன்று கேள்விகளைச் சொல்கிறேன். அதை உன்ன மணக்க வருபவனிடம் கேள். சரியான பதிலைக் கூறினால் மணந்துகொள். தவறாக சொன்னால் அவன் தலையைக் கொய்துவிடு என்கிறார்.  
தாய்மாமன் வருகிறான். அவனிடம் அபூர்வ சிந்தாமணி கேட்ட கேள்விக்கு அவனால் சரியாக பதில் சொல்லமுடியவில்லை. அவன் தலை கொய்யப்படுகிறது. அண்டை நாடுகளில் இருந்து அவள் அழகைக் கேள்விப்பட்டு வருபவர்களிடம் கேள்விகளைக் கேட்கிறாள். பதில் தெரியாததால் அவர்களில் தலைகளும் கொய்யப்படுகின்றன. இவ்வாறே அபூர்வ சிந்தாமணி 999 தலைகளைக் கொய்துவிடுகிறாள்.  
தன் சகோதரர்கள் ஆறுபேர் அபூர்வ சிந்தாமணியால் கொல்லபட்டதை அறிந்த பக்கத்து நாட்டு இளவரசனான மெய்யழகன் (பி. எஸ். கோவிந்தன்) மாறுவேடமிட்டு ஆதித்தபுரிக்கு வருகிறான். சிந்தாமணியின் தோழி செங்கமலத்தை (எஸ். வரலட்சுமி) மெய்யழகன் காதலிக்கிறான். அவள் வழியாக செய்திகளைத் தெரிந்து கொள்கிறான். இளவரசர்கள் கொல்லப்படதுறவிதான் காரணம் என அறிந்து கொள்கிறான். பிறகு என்ன நடக்கிறது என்பதே கதை
# ஆயிரம் தலை வாங்கி அபூர்வ சிந்தாமணி

## நடிப்பு

;நடிகர்கள்
- மெய்யழகனாக பி. எஸ். கோவிந்தன்
- துறவியாக எம். ஆர். சுவாமிநாதன்
- நீதிகேதுவாக எம். ஜி. சக்கரபாணி
- புரந்தரனாக ஈ. ஆர். சகாதேவன்
- குணபதியாக கே. கே. பெருமாள்
- மதிவதணனாக ஆர். பாலசுப்பிரமணியம்
- காளியாக காளி என். ரத்தினம்
- காவலராக டி. எஸ். துரைராஜ்
- வேலனாக எம். ஈ. மாதவன்
- மன்னப்பனாக வி. எம். ஏழுமலை  
;நடிகைகள்
- அபூர்வ சிந்தாமணியாக வி. என். ஜானகி
- செங்கமலமாக எஸ். வரலட்சுமி
- மஞ்சளழகியாக ஆர். பத்மா
- தம்பதியாக எம். மாதுரி தேவி
- தங்கமாக சி. டி. ராஜகாந்தம்
- வேலம்மாவாக பி. ஆர். சந்திரா
- சுந்தரவல்லியாக சுசீலா
- செல்வநாயகமாக சரஸ்வதி
- பச்சைவேனியாக செல்லம்
- நடனமாதாக ம. ச. சுப்புலட்சுமி
# ஆயிரம் தலை வாங்கி அபூர்வ சிந்தாமணி

## பாடல்கள்

இப்படத்திற்கான இசையும், பாடல் வரிகளும் ஜி. ராமநாதனால் செய்யப்பட்டன.
| "பாரில் பாங்கி" | பழனி பகிரதி | 03:38 |  |
| --- | --- | --- | --- |
| "வெச்சது வெச்சதுதான் புள்ளி" | சி. டி. ராஜகாந்தம் | 02:20 |  |
| "காதல் பாடகிலே நாம்" | பழனி பகிரதி | 01:58 |  |
| "யாரெங்கு எதிர்" | பழனி பகிரதி | 02:12 |  |
| "காதலாகினேன்" | எஸ். வரலட்சுமி | 02:34 |  |
| "நல்லத்தாய் சொல்லிடுவேன்" | ஜி. ராமநாதன் | 03:31 |  |
| "ஆண்களின் பெயர் கூடத்தம்மா" | 01:59 |  |  |
| "தாயே தந்தையாயே" | பி. எஸ். கோவிந்தன் | 02:25 |  |
| "உள்ளுக்குள்ளே நீங்கா" | சி. டி. ராஜகாந்தம், காளி என். ரத்தினம் | 03:44 |  |
| "Naalu Paeru Kannukkethukka" | 02:09 |  |  |
| "குண்டு மள்ளிகை பறிக்க" | பி. எஸ். கோவிந்தன், காளி என். ரத்தினம் | 03:12 |  |
| "மாதர் மனோன்மணி" | பி. எஸ். கோவிந்தன், எஸ். வரலட்சுமி | 02:26 |  |
| "எல்லார்க்கும் நல்லின்பம்" | பி. எஸ். கோவிந்தன் | 01:49 |  |
| "மாலை மயங்கிடும் நேரத்திலே" | 02:39 |  |  |
| "தாயே தாயாநிதியே" | பி. எஸ். கோவிந்தன் | 02:25 | } |
# தெய்வ நீதி

**தெய்வ நீதி** 1947-ஆம் ஆண்டு வெளிவந்த தமிழ்த் திரைப்படமாகும். இளங்கோவன் எழுத்தில், எம். எல். டாண்டன் இயக்கத்தில் வெளிவந்த இத்திரைப்படத்தில் கே. ஆர். ராமசாமி, வி. ஏ. செல்லப்பா மற்றும் பலரும் நடித்திருந்தனர். இலங்கையைச் சேர்ந்த டபிள்யூ. எம். எஸ். தம்பு இப்படத்தைத் தயாரித்தார்.  
திருவிளையாடல் புராணத்தில் வரும் ஒரு படலம் இப்படத்தின் கதையாகும். மதுரை சோமசுந்தரேசுவரரின் பக்தரான பாண்டிய மன்னனின் (*செல்லப்பா*) நீதிமன்றத்துக்கு வரும் ஒரு பெண் (*செல்லம்*) தனது ஒரே மகளை வேட்டைக்காரன் (*ராமசாமி*) கொலை செய்தான் என்று முறையிடுகிறாள். குற்றவாளியாகக் காணப்பட்ட வேட்டைக்காரனுக்குத் தூக்குத் தண்டனை விதிக்கப்படுகிறது. வேட்டைக்காரனின் மனைவி (*கண்ணாம்பா*) அரண்மனைக்கு வந்து தனது கணவன் குற்றவாளி அல்ல எனக் கூறுகிறாள். ஆனாலும் அதனை செவி மடுக்க மன்னன் அக்கறை காட்டவில்லை. அன்றிரவு மன்னனின் கனவில் ஒலித்த ஒரு குரல், மன்னன் நீதி தவறி விட்டான் என்றும், வேட்டைக்காரன் கொலையாளி அல்ல என்றும் கூறுகிறது. இறுதியில் உண்மை தெரிய வந்து வேட்டைக்காரன் விடுதலை ஆகிறான். வேட்டைக்காரனாக வந்தது முருகன் எனத் தெரிய வருகிறது. இறந்த மகள் உயிர் பெற்றெழுகிறாள்.  
இளங்கோவன் திரைக்கதை வசனத்தை எழுதியிருந்தார். பாபநாசம் சிவன் பாடல்களை எழுதியிருந்தார். எம். எஸ். ஞானமணி இசையமைத்திருந்தார். ராமசாமி, செல்லப்பா, கண்ணாம்பா ஆகியோர் பாடல்களைப் பாடியிருந்தனர். துரைராஜ், நாகலட்சுமி ஆகியோர் நகைச்சுவை வேடங்களில் நடித்திருந்தனர்.
# தன அமராவதி

**தன அமராவதி** 1947 ஆம் ஆண்டு வெளிவந்த இந்திய தமிழ்த் திரைப்படமாகும். பி. எஸ். ராமையாவின் இயக்கத்தில் வெளிவந்த இத்திரைப்படத்தில் எஸ். எம். குமரேசன், பி. எஸ். சரோஜா, வி. என். சுந்தரம் மற்றும் பலரும் நடித்திருந்தனர்.  
ஜே. பி. சந்திரபாபு நடித்த முதல் திரைப்படம் இதுவாகும். இத்திரைப்படத்தில் அவர் பாடி நடித்திருந்தார்.
# தன அமராவதி

## பாடல்கள்

- *உன்னழகிற்கு இணை என்னத்தை சொல்வது* (ஜே. பி. சந்திரபாபு)
- *கண்டேனடி*, *உன் திருவருள்*, *அழகை* என்ற பாடல்களை பி. எஸ். சரோஜாவிற்காகப் பின்னணி பாடியவர் வைக்கம் சரஸ்வதி.
# கஞ்சன் (திரைப்படம்)

**கஞ்சன்** 1947 ஆம் ஆண்டு வெளிவந்த தமிழ்த் திரைப்படமாகும். சி. ஏ. ஐயா முத்து இயக்கத்தில் வெளிவந்த இத்திரைப்படத்தில் எஸ். வி. சுப்பையா, எம். என். நம்பியார் மற்றும் பலரும் நடித்திருந்தனர்.  
- Kanjan 1947 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# 21-ஆம் நூற்றாண்டு

**21ம் நூற்றாண்டு** கிரிகோரியன் நாட்காட்டிப்படி தற்போதைய நூற்றாண்ட்டாகும். இது ஜனவரி 1, 2001 இல் ஆரம்பித்து டிசம்பர் 31, 2100 இல் முடிவடையும்.
# 21-ஆம் நூற்றாண்டு

## முக்கிய நிகழ்வுகள்

- 2002 - மார்ஸ் ஒடிசி செவ்வாய்க் கிரகத்தைச் சுற்றி வந்தது.
- 2002 - கிழக்குத் தீமோர் விடுதலை அடைந்தது.
- 2003 - சார்ஸ் (*SARS*) உலகெங்கும் பரவியது.
- 2006 - மொண்டனேகிரோ விடுதலை அடைந்தது.
# 21-ஆம் நூற்றாண்டு

## முக்கிய நிகழ்வுகள்

### Conflicts and civil unrest

- ஈழப்போர் (1983 - 2009 வரை)
- ஆப்கான் போர் (2001 – இன்று வரை)
- இராக் போர் (மார்ச் 20 2003 - இன்று வரை)
- சோமாலியப் போர் (2006 – இன்று வரை)
- பயங்கரவாதத்திற்கு எதிரான போர் (2001 - இன்று வரை)
# மிஸ் மாலினி

**மிஸ் மாலினி** என்பது 1947 ஆம் ஆண்டு வெளிவந்த இந்திய தமிழ் நையாண்டித் திரைப்படமாகும். இப்படத்தை கொத்தமங்கலம் சுப்பு திரைக்கதை உரையாடல் எழுதி இயக்க, கே. ராம்நாத் தயாரித்தார். இத்திரைப்படத்தில் புஷ்பவல்லி, எம். எஸ். சுந்தரி பாய், கொத்தமங்கலம் சுப்புஆகியோர் முதன்மை வேடங்களில் நடித்தனர். ஜெமினி கணேசன், ஜாவர் சீதாராமன் ஆகியோர் சிறிய துணை வேடங்களில் நடித்து படத்தில் அறிமுகமானார்கள். இப்படத்தின் கதையானது புகழ்பெற்ற ஆங்கில எழுத்தாளரான ஆர். கே. நாராயணன் எழுதிய ஆங்கலப் புதினமான *மிஸ்டர் சம்பத்* ஆகும்.
இத்திரைப்படம் மாலினி (புஷ்பவல்லி) என்ற ஏழைப் பெண்ணை மையமாகக் கொண்டது, அவர் தன் நடிகை தோழி சுந்தரியின் (எம். எஸ். சுந்தரி பாய்) நாடக நிறுவனமான கலா மந்திரத்தில் சேர்ந்து பிரபலமாகிறார். பின்னர் அவர் 'பிட் நோட்டிஸ்' சம்பத்துடன் (கொத்தமங்கலம் சுப்பு) பழகி அவர் சேர்கையால் அனைத்தையும் இழந்து மீண்டும் கலாமந்திரத்துக்குத் திரும்புகிறார்.  
இரண்டாம் உலகப் போரின் போது மதராசின் (தற்கால சென்னை) வாழ்க்கையின் அம்சங்களை மிஸ் மாலினி கேலி படம் செய்கிறது. மேலும் நாராயண் எழுதிய இந்த ஒரு கதைதான் திரைப்படமாக உருவானது. இது 26 செப்டம்பர் 1947 இல் வெளியிடப்பட்டது. மேலும் தென்னிந்திய திரையுலகில் தயாரிக்கப்பட்ட முதல் அசைப்பட குறும்படமான சினிமா கதம்பம் இப்படத்தில் இடம்பெற்று திரையரங்குகளில் வந்தது. மிஸ் மாலினி அறிவுஜீவிகளால் பாராட்டப்பட்டது; சம்பத் வேடத்தில் நடித்து சுப்புவின் நடிப்பு பெரிதும் பாராட்டப்பட்டது. எஸ். ராஜேஸ்வர ராவ் மற்றும் பாரூர் எஸ். அனந்தராமன் இசையமைத்த பாடல்கள் பிரபலமாகி, தமிழ் திரையுலகில் இத்திரைப்படம் சிறப்பான அந்தஸ்தைப் பெற்றது. மிஸ் மாலினி, ஆர்.கே. நாராயணின் ஆரம்பகால கதைக் கூறுகளைக் கொண்டதாக இருந்தது. அது அவருடைய சில பிற்கால புதினங்களில் மீண்டும் வந்தது. 1949 ஆம் ஆண்டு புதினமான மிஸ்டர். சம்பத் - தி பிரிண்டர் ஆஃப் மால்குடி என மீண்டும் எழுதப்பட்டது, இதையொட்டி எஸ். எஸ். வாசன் இயக்கிய மிஸ்டர் சம்பத் (1952) என்ற இந்தித் திரைப்படமாகவும், சோ ராமசாமி இயக்கிய 1972 ஆம் ஆண்டு தமிழ்த் திரைப்படமாகவும் மாற்றப்பட்டது. மிஸ் மாலினியின் எந்த பதிப்பும் தற்போது எஞ்சி இருப்பதாகத் தெரியவில்லை என்றாலும், அதனால் இது தொலைந்து போன திரைப்படமாக ஆனது. இப்படத்தின் கலைப் பொருட்களில் இதன் பாடல்கள், சில நிலைப்படங்கள், செய்தித்தாள் விளம்பரங்கள் ஆகியவை அடங்கி உள்ளன.
# மிஸ் மாலினி

## நடிகர்கள்

- சம்பத்தாக கொத்தமங்கலம் சுப்பு
- மாலினியாக புஷ்பவல்லி
- சுந்தரியாக எம். எஸ். சுந்தரி பாய்
- நிர்மளாவாக சூரியப்பிரபா  
}}
# நாம் இருவர் (1947 திரைப்படம்)

**நாம் இருவர்** 1947 ஆம் ஆண்டு வெளிவந்த தமிழ்த் திரைப்படமாகும். ஏ. வி. மெய்யப்பன் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், கே. சாரங்கபாணி மற்றும் பலரும் நடித்திருந்தனர்.  
தமிழ்த் திரைப்படங்களில் நாட்டுப்பற்று பொங்கி வழிந்த காலம் அது. அச்சமயம் ஏ. வி. மெய்யப்பன் நாட்டுப் பற்று உணர்ச்சிமிக்க கதையைத் தேடிக்கொண்டிருந்தார். என். எஸ். கிருஷ்ணனின் நாடகக் குழுவினர் நடத்திவந்த *தியாக உள்ளம்* என்ற நாடகம் அவரின் கவனத்தைக் கவர்ந்தது. எனவே அந்த நாடகத்தின் உரிமையை வாங்கி நாம் இருவர் என்ற பெயரில் திரைப்படமாக முடிவு செய்தார். நாடகத்தில் நாயகனாக நடித்த எஸ். வி. சகஸ்ரநாமத்தையே படத்திலும் நாயகனாக்க ஒப்பந்தம் செய்தார்.  
அந்த நேரத்தில் லட்சுமிகாந்தன் கொலை வழக்கில் என். எஸ். கிருஷ்ணன் சிக்கியிருந்ததால் அவரின் நாடகக்குழுவை ஏற்று நடத்தும் முழு பொறுப்பும் எஸ். வி. சகஸ்ரநாமத்தின் தோளில் விழுந்தது. இதனால் நாம் இருவர் படத்தின் படப்பிடிப்புக்கு வந்து சேர அவரால் இயலவில்லை. நிலமையை உணர்ந்த ஏ. வி. மெய்யப்பன் டி. ஆர். மகாலிங்கத்தை படத்தில் நாயகனாக்கினார். இப்படம் வசூலில் சாதனை படைத்தது.  
- Naam Iruvar 1947, ராண்டார் கை, தி இந்து, நவம்பர் 30, 2007
# நாம் இருவர் (1947 திரைப்படம்)

## வெளியிணைப்புகள்

-
# ராஜகுமாரி (திரைப்படம்)

**ராஜகுமாரி** 1947 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் எம். ஜி. ஆர் மற்றும் பலரும் நடித்திருந்தனர்.  
ராஜகுமாரி எம்.ஜி.ஆர் கதாநாயகனாக நடித்த முதலாவது திரைப்படமும்,  
;நடிகர்கள்
- எம். ஜி. ராமச்சந்திரன் - சுகுமார்
- டி. எஸ். பாலையா - ஆலகாலன்
- எம். ஆர். சுவாமிநாதன் - மந்திரவாதி
- எஸ். வி. சுப்பையா - மன்னர் (மல்லிகாவின் தந்தை)
- மா. நா. நம்பியார் - பகு
- புளிமூட்டை டி. ஈ. ராமசாமி ஐயர் - மந்திரவாதியின் சீடன்
- எம். ஆர். மாதவன் - நல்லான்
- நாராயண பிள்ளை - பாம்பாட்டி  
;நடிகைகள்
- கே. மாலதி - இளவரசி மல்லிகா
- கே. தவமணி தேவி - விஷாராணி
- எம். எஸ். சிவபாக்கியம் - பகுனி
- எம். எம். ராதாபாய் - சுகுமாரின் தாய்
- சி. கே. சரஸ்வதி - அஞ்சலை
- ஆர். மாலதி - நடனப் பெண்
# ராஜகுமாரி (திரைப்படம்)

## இசை - பாடல்கள்

உடுமலை நாராயணகவியின் பாடல்களுக்கு எஸ். எம். சுப்பையா நாயுடு இசையமைத்திருந்தார். ‘காசினிமேல் நாங்கள்’ என்ற எஸ். எம். சுப்பையா நாயுடு இசையமைத்து திருச்சி லோகநாதன் பாடிய பாடலுக்கு எம். என். நம்பியார் வாயசைத்தார். எம். ஜி. இராமச்சந்திரனுக்காக எம். எம். மாரியப்பா பின்னணிக் குரல் கொடுத்திருந்தார்.
# ருக்மாங்கதன் (திரைப்படம்)

**ருக்மாங்கதன்** 1947 ஆம் ஆண்டு வெளிவந்த தமிழ்த் திரைப்படமாகும். பி. எஸ். வி. ஐயர் இயக்கத்தில் வெளிவந்த இத்திரைப்படத்தில் ஜி. என். பாலசுப்பிரமணியம், டி. ஆர். ராமச்சந்திரன் மற்றும் பலரும் நடித்திருந்தனர். பாடல்களை பாபநாசம் சிவன் எழுத ஜி. ராமநாதன் இசையமைத்திருந்தார்.
# தாய்நாடு (1947 திரைப்படம்)

**தாய்நாடு** (*Thaai Nadu*) என்பது 1947 ஆம் ஆண்டு வெளிவந்த தமிழ்த் திரைப்படமாகும். டி. எஸ். மணி இயக்கத்தில் வெளிவந்த இத்திரைப்படத்தில் பாட்லிங் மணி, எஸ். டி. வில்லியம்ஸ் மற்றும் பலரும் நடித்திருந்தனர்.
# தாய்நாடு (1947 திரைப்படம்)

## நடிப்பு

இந்தப் பட்டியலானது பிலிம் நியூஸ் ஆனந்தனின் தரவுத்தளத்தில் இருந்து எடுக்கப்பட்டது.
- பாட்லிங் மணி
- எஸ். டி. வில்லியம்ஸ்
- வி. பி. எஸ். மணி
- டி. கே. கிருஷ்ணையா
- எம். ஆர். சுந்தரி
- என். சி. மீரா
# தாய்நாடு (1947 திரைப்படம்)

## தயாரிப்பு

இத்திரைப்படத்தை முதன்முதலில் சிங்கள மொழி பேசும் படமான கடவுனு பொறந்துவவைத் தயாரித்த எஸ். எம். நாயகம் தனது சொந்த பதாகையான சித்ரகலா மூவிடோனின் கீழ் தயாரித்தார். படத்தை டி. எஸ். மணி இயக்கினார். டி. எஸ். மணி கதை திரைக்கதையை எழுத, உரையாடலை டி. வி. நடராஜசாமி எழுதினார். ஜி. ஜி. சித்தி ஒளிப்பதிவு செய்ய, ஆபிரகாம் படத்தொகுப்பை மேற்கொண்டார். கோட்வான்கர் கலை இயக்கத்தை மேற்கொள்ள, ஒளிப்படங்களை வி. வி. ஐயர் எடுத்தார்.
# தாய்நாடு (1947 திரைப்படம்)

## பாடல்கள்

இப்படத்திற்கு இசையமைத்தவர் ஆர். நாராயண ஐயர், பாடல் வரிகளை டி. வி. நடராஜ சாமி எழுதினார்.  
;பாடல் பட்டியல்
1. *எங்கள் இந்திய பாரதியே* - வி. என். சுந்தரம், ஏ. பி. கோமளா
# தாய்நாடு (1947 திரைப்படம்)

## வரவேற்பு

இப்படம் குறித்து 2017 இல் ஊடகவியலாளர் டி. பி. எஸ்.ஜெயராஜ் எழுதுகையில், "படம் வணிக ரீதியாக மிகப்பெரிய வெற்றியைப் பெற்றது" என்று கூறினார்.
# துளசி ஜலந்தர்

**துளசி ஜலந்தர்** 1947 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் இயக்கத்தில் வெளிவந்த இத்திரைப்படத்தில் பி. யு. சின்னப்பா, கொத்தமங்கலம் சீனு மற்றும் பலரும் நடித்திருந்தனர்.
# துளசி ஜலந்தர்

## நடிகர்கள்

;ஆண் நடிகர்கள்
- பு. உ. சின்னப்பா
- கொத்தமங்கலம் சீனு
- டி. எஸ். துரைராஜ்
- ஆர். பாலசுப்பிரமணியம்  
;பெண் நடிகர்கள்
- ப. கண்ணாம்பா
- எஸ். வரலட்சுமி
- டி. ஸ். ஜெயா
- ரஷ்யேந்திரமணி
# துளசி ஜலந்தர்

## பாடல்கள்

இப்படத்திற்கு பாபநாசம் சிவன் அவர்கள் பாடல்களை எழுதினார்.
# விசித்திர வனிதா

**விசித்ர வனிதா** 1947-ஆம் ஆண்டு வெளிவந்த தமிழ்த் திரைப்படமாகும். இப்படத்தை கே. சுப்பிரமணியம் தயாரித்து இயக்கினார். இதில் எஸ். கிருஷ்ணசாமி, கே. குமாரசாமி மற்றும் பலர் நடித்திருந்தனர்.
# விசித்திர வனிதா

## கதை

தவறான அடையாளங்கள் மக்களிடையே வேடிக்கைக்கும், தவறான புரிதலுக்கும் வழி வகுக்கிறது என்பதை கதை சொல்கிறது. ஒரு பணக்கார இளைஞனைக் காதலிக்கும் ஒரு பெண் அவன் கவனத்தை ஈர்க்கும் முயற்சியில் ஈடுபடுவது கதையின் முக்கிய பகுதியாகும். தி இந்து நாளிதழில் வந்த ஆய்வுக் கட்டுரையிலிருந்தும் இந்தப் பட்டியல் தொகுக்கப்பட்டுள்ளது.
- பி. எஸ். சரோஜா
- *சித்ரா* எஸ். கிருஷ்ணசுவாமி
- பி. ஏ. பெரியநாயகி
- *புளிமூட்டை* இராமசாமி
- கே. எஸ். அங்கமுத்து
- கே. குமரசாமி
- கே. எஸ். மணி
- கே. இலட்சுமிகாந்தன்
- ஏ. எம். சோமசுந்தரம்
# விசித்திர வனிதா

## தயாரிப்பு

இப்படத்தின் இயக்குநரான கே. சுப்பிரமணியமே படத்தைத் தயாரித்தர். படத்தின் ஒரு பகுதி மதுரையின் புறநகர் பகுதியான திருப்பரங்குன்றத்தில் அமைந்துள்ள சித்ரகலா மூவிடோன் ஸ்டுடியோவில் எடுக்கப்பட்டது. மீதமுள்ளவை மதராசில் உள்ள நெப்டியூன் ஸ்டுடியோவில் படமாக்கபட்டன. அன்றைய பிரபல பாடகியும் நட்சத்திரமுமாக இருந்த பி. ஏ. பெரியநாயகி துணை வேடத்தில் நடித்தார்.  
இக்கதை ஆலிவர் கோல்ட்ஸ்மித்தின் ஆங்கில நாடகமான 'ஷி ஸ்டூப்ஸ் டு கான்குயர்' என்ற நகைச்சுவை நாடகத்தை அடிப்படையாகக் கொண்டது.
# விசித்திர வனிதா

## இசை

படத்திற்கு பிரதர் லட்சுமணன் (திரைக்கதை மற்றும் வசனம் எழுதியவர்) இசையமைத்தார். படத்தில் பல தேசபக்தி பாடல்கள் இருந்தன. பி. ஏ. பெரியநாயகி பல பாடல்களைப் பாடினார்.
# விசித்திர வனிதா

## வரவேற்பு

இப்படம் வெற்றி பெற்று கல்லாகட்டியது. பி. எஸ். சரோஜா மற்றும் 'புளிமூட்டை' ராமசாமி ஆகியோரின் நகைச்சுவை மற்றும் நடிப்புக்காக இது நன்றாக நினைவுகூறப்படுகிறது.
# ஆதித்தன் கனவு

**ஆதித்தன் கனவு** 1948 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், எம். ஜி. சக்கரபாணி மற்றும் பலரும் நடித்திருந்தனர்.
# ஆதித்தன் கனவு

## திரைக்கதை,

இத்திரைப்படத்துக்கான வசனங்களை எழுதியவர் ப. கண்ணன்.
# ஆதித்தன் கனவு

## நடிகர்கள்

- தெ. இரா. மகாலிங்கம் (*ஆதித்தன்*)
- அஞ்சலிதேவி (*ஞானவடிவு*)
- டி. ஆர். ரஜனி (*அங்கயற்கண்ணி*)
- கே. பி. கேசவன்
- எம். ஜி. சக்கரபாணி (*வருணகேது*)
- காளி என். ரத்னம்
- சி. டி. ராஜகாந்தம்
- ஆர். ஜெயகௌரி (*மங்கையற்கரசி*)
- ஏ. கருணாநிதி
- எம். இ. மாதவன்
- எஸ். வி. சுப்பையா (*மிட்டாய்க்காரன்*)
- ஏழுமலை (*சிங்காரம்*)
- லலிதா-பத்மினி (பசுமாசுர மோகினி நடனம்)
- *இன்பம் தருமணமோ* (டி. ஆர். மகாலிங்கம்)
- *உள்ளம் குளிர* (டி. ஆர். மகாலிங்கம்)
- *வண்ணப் பொற்சித்திரமே* (குமாரி ரத்னம்)
- *மணங்கமழ் வாழ்வை* (குமாரி ரத்னம்)
- *என்னென்று சொல்வேனடி* (குமாரி ரத்னம்)
# அபிமன்யு (திரைப்படம்)

**அபிமன்யு** 1948 ஆம் ஆண்டு வெளிவந்த தமிழ்த் திரைப்படமாகும். எம். சோமசுந்தரம், ஏ. காசிலிங்கம் இயக்கத்தில் வெளிவந்த இத்திரைப்படத்தில் எஸ். எம். குமரேசன், பி. வி. நரசிம்ம பாரதி மற்றும் பலரும் நடித்திருந்தனர். இந்த படத்தில் இடம்பெற்ற திருச்சி லோகநாதன்-யூ, ஆர்.ஜீவரத்தினம் ஆகியோர் பாடிய *புது வசந்தமாமே வாழ்விலே* என்ற பாடல் மிகப் பிரபலமானது. இப்பாடலுக்கு இசையமைத்தவர் சுப்பராமனிடம் உதவியாளராக இருந்த எம். எஸ். விஸ்வநாதன் ஆவார். திரைப்படத்துக்கென அவர் முதன்முதலில் மெட்டமைத்தது இந்தப் பாடலுக்குத்தான். இந்தப் படத்துக்கு ஏ.எஸ்.ஏ. சாமியுடன் இணைந்து மு. கருணாநிதி வசனம் எழுதினார். ஆனால், அவரது பெயர் படத்தில் இடம்பெறவில்லை.
# அபிமன்யு (திரைப்படம்)

## நடிகர்கள்

- எஸ். எம். குமரேசன் (*அபிமன்யு*)
- பி. வி. நரசிம்ம பாரதி (*கிருஷ்னன்*)
- ம. கோ. இராமச்சந்திரன் (*அர்ஜுனன்*)
- புளிமூட்டை ராமசாமி (* கதோட்கஜன்*)
- எஸ். வி. சுப்பையா (*சகுனி*)
- எம். என். நம்பியார் (*இலட்சுமணன்*)
- ஆர். பாலசுப்பிரமணியம் (*துரியோதனன்*)
- எம். ஜி. சக்கரபாணி (*பலராமன்*)
- நாராயண பிள்ளை (*துரோணர்*)
- முஸ்தபா (*கர்ணன்*)
- டி. எம். ராமசாமி பிள்ளை (*ஜாங்கிளி மாமா*)
- நாட் அண்னாஜிராவ் (*விதுரர்*)
- எஸ். ஏ. நடராஜன் (*ஜெயத்ரதன்*)
# அபிமன்யு (திரைப்படம்)

## நடிகைகள்

- எம். ஆர். சந்தானலட்சுமி (*சுபத்திரை*)
- யு. ஆர். ஜீவரத்தினம் (*வத்சலா*)
- எம். எஸ். எஸ். பாக்கியம் (*மாயப்பெண்*)
- ஆர். மாலதி (*ருக்மணி*)
- கே. எஸ். அங்கமுத்து (*குடியானவள்*)
- சி. ஆர். சரஸ்வதி (*ரேவதி*)
- சி. டி. ராஜகாந்தம்
# அபிமன்யு (திரைப்படம்)

## பாடல்கள்

பாடல்களை பாபநாசம் சிவன், சுந்தர வாத்தியார், பூமிபாலகதாஸ் ஆகியோர் இயற்றியிருந்தனர். படத்திற்கு இசையமைப்பாளரான சுப்பையாவிடம் உதவியாளராக பணியாற்றியவர் ம. சு. விசுவநாதன். "புது வசந்தமாமே வாழ்விலே" வரிகளுக்கு இசையமைத்தது விசுவநாதன். இப்பாடல் தான் திரையிசைக்கு விசுவநாதன் மெட்டமைத்த முதல் பாடல். ஆனால் அவர் பெயர் படத்தில் இடம் பெறவில்லை.
- *புது வசந்தமாமே வாழ்விலே..* (எஸ். எம். குமரேசன், யு. ஆர். ஜீவரத்தினம்)
- *உங்கள் முக அரவிந்தம்..* (ஆர். மாலதிக்காக கே. வி. ஜானகி )
- *புது மலரின் அழகே ஆனந்தம்..* (யு. ஆர். ஜீவரத்தினம்)
- *ஜெயமே..* (யு. ஆர். ஜீவரத்தினம்)
- *வானோர் சேனைகளும்..* (யு. ஆர். ஜீவரத்தினம்)
- *ஏ ஐயாமாரே வாங்க ஓ அம்மாமாரே வாங்க* (திருச்சி லோகநாதன், கே. வி. ஜானகி) (டி. கே. சுந்தர வாத்தியார்)
# அஹிம்சாயுத்தம்

**அஹிம்சா யுத்தம்** 1948 ஆம் ஆண்டு வெளிவந்த தமிழ்த் திரைப்படமாகும். ஏ. கே. செட்டியார் இயக்கத்தில் வெளிவந்த இத்திரைப்படத்தில் பலரும் நடித்துள்ளனர்.  
காந்தி பற்றிய செய்தித் திரைப்படமான இதனை தயாரிக்க மூன்று ஆண்டுகள் ஆனது. 50,000 அடி படமெடுத்து, பின்னர் 10,500 ஆக குறைக்கப்பட்டது. நான்கு கண்டங்கள் சுற்றுப்பயணம் செய்து எடுக்கப்பட்டது. கிட்டத்தட்ட நூறு ஒளிப்பதிவாளர்கள் பணியாற்றினர்.
# பில்ஹணன் (திரைப்படம்)

**பில்ஹணன்** என்பது 1948 ஆம் ஆண்டு வெளிவந்த இந்தியத் தமிழ் வரலாற்று நாடகத் திரைப்படமாகும். ஏ. எஸ். ஏ. சாமி எழுதிய இப்படத்தை கே. வி. சீனிவாசன் இயக்கினார். இப்படத்தை டி. கே. எஸ் பிரதர்சின் டி. கே. சண்முகம் தயாரித்தார். இத்திரைப்படத்தில் தி. க. சண்முகம், தி. க. பகவதி மற்றும் பலரும் நடித்திருந்தனர்.
# பில்ஹணன் (திரைப்படம்)

## கதை

மன்னன் தன் மகள் யாமினிக்கு கல்வி கற்பிக்க ஒரு ஆசிரியரைத் தேடுகிறான். இறுதியில் கவிஞர் பில்ஹானனை ஆசிரியராக நியமிக்கிறான். இருவருக்கும் இடையே காதல் எதுவும் ஏற்படாமல் தடுக்க, அரசன் யாமினியிடம் பில்ஹணன் ஒரு பார்வையற்றவர் என்றும், பில்ஹணனிடம் யாமினி அழகில்லாதவள் என்றும் கூறுகிறான். ஒருவரையொருவர் பார்க்க இயலாதபடி இருவருக்குமிடையில் திரை ஒன்றைத் தொங்கவிடுகிறான். ஒரு நாள் இரவு, முழு நிலவைக் கண்டு மகிழ்ந்த பில்ஹணன், நிலவை வருணித்து ஒரு கவிதையைப் பாடுகிறான். பார்வையற்ற ஒருவரால் எப்படி இவ்வளவு அழகாக நிலவைப் பற்றிப் பாடமுடியும் என்று யோசித்த யாமினி, திரைச்சீலையை விலக்குகிறாள். பில்ஹணனின் அழகில் மயங்குகிறாள். இருவரும் காதலித்து திருமணம் செய்து கொள்ள விரும்புகிறார்கள். மன்னன் அவர்களின் காதலை எதிர்க்கிறான், பில்ஹணனும் யாமினியும் அரசனின் பேச்சைக் கேட்க மறுக்கின்றனர். இதனால் அரசன் இருவருக்கும் மரண தண்டனை விதிக்கிறான். மன்னனின் நண்பர்களும் மக்களும் இதற்கு எதிர்ப்பு தெரிவிக்கின்றனர். மேலும் உண்மையான அன்பின் ஆற்றலைப் புரிந்துகொண்ட, அரசன் பில்ஹணனையும் யாமினியையும் மன்னித்து அவர்களை திருமணம் செய்து கொள்ள அனுமதிக்கிறான்.
# பில்ஹணன் (திரைப்படம்)

## வெளியீடும் வரவேற்பும்

பில்ஹணன் 1948 ஏப்ரல் 23 அன்று வெளியானது. திரைப்பட வரலாற்றாசிரியர் ராண்டார் கையின் கூற்றின்ப்படி, படம் சராசரி வெற்றியைப் பெற்றது.
# போஜன் (திரைப்படம்)

**போஜன்** (*Bhojan*) 1948 ஆம் ஆண்டு வெளிவந்த தமிழ்த் திரைப்படமாகும். எல். எஸ். ராமச்சந்திரன், டி. ஆர். சுந்தரம் ஆகியோரின் இயக்கத்தில் வெளிவந்த இத்திரைப்படத்தில் பி. எஸ். கோவிந்தன், எம். ஜி. சக்கரபாணி மற்றும் பலரும் நடித்திருந்தனர்.  
பெரும் பொருட் செலவில் தயாரிக்கப்பட்ட இந்த வரலாற்றுப் படத்தில் லலிதா - பத்மினி சகோதரிகளின் வள்ளி திருமணம் நடனம், மற்றும் தாரா சௌத்ரியின் நடனக் காட்சி ஆகியன சேர்க்கப்பட்டுள்ளன.
# போஜன் (திரைப்படம்)

## கதைச் சுருக்கம்

தாரா நாட்டு வாரிசான போஜன் சிறுவனாக இருந்தமையால் அவனது சிறிய தந்தை முஞ்சன் (*ஆர். பாலசுப்பிரமணியம்*) அவனுக்குப் பதிலாக நாட்டை ஆண்டு வந்தான். முதலமைச்சர் புத்திசாகரிடம் வளர்ந்து வரும் போஜனைக் (*பி. எஸ். கோவிந்தன்*) கொல்ல முஞ்சன் பல சூழ்ச்சிகள் செய்கிறான். ஆனால் அவை தோல்வியிலேயே முடிகின்றன. அரசேற்கும் பருவம் வந்த போஜனுக்கு முடிசூடும் படி புத்திசாகர் முஞ்சனை வற்புறுத்துகிறார். ஆனால் முஞ்சன் முதலமைச்சரை பதவியில் இருந்து விலக்கி, தன் தங்கை மகள் விலாசவதியை போஜனுக்கு மணம் செய்து வைத்து விட்டு, அவளையும் தானே அடைய முயற்சிக்கிறான். அவனின் சூழ்ச்சிகளையெல்லாம் போஜனின் நண்பன் சஞ்சீவி (*காளி என். ரத்னம்*), சேனாதிபதி வத்சன், புத்திசாகர் ஆகியோர் இணைந்து முறியடிக்கின்றனர். போஜன் முஞ்சனின் சூழ்ச்சிக்குத் தப்பி காட்டில் ஒரு பில்லர் கூட்டத்தில் அகப்பட்டுக் கொள்கிறான். ஆனால், பில்லர் கூட்டத்தின் தலைவரின் மகள் லீலாவதி அவன் மேல் காதல் கொண்டு அவனைக் காப்பாற்றித் தப்பிக்க வைக்கிறாள். இறுதியில், நண்பர்களின் உதவியுடன் போஜன் தாரை, உஜ்ஜயினி, பூபாளம் ஆகிய நாடுகளுக்குப் பேரரசனாக முடிசூடுகிறான். முஞ்சன் தற்கொலை செய்து கொள்கிறான்.
# போஜன் (திரைப்படம்)

## பாடல்கள்

- *வந்தார் இளம் சிங்கம் போல் பாங்கி* (பாடியவர்: எஸ். வரலட்சுமி)
- *வருவார் என் இதயநாதன்..* (பாடியவர்: எஸ். வரலட்சுமி)
# போஜன் (திரைப்படம்)

## இதனையும் காண்க

- போஜராஜன்
# பிரம்மரிஷி விஸ்வாமித்ரா

**பிரம்மரிஷி விஷ்வாமித்திரா** 1948 ஆம் ஆண்டு வெளிவந்த தமிழ்த் திரைப்படமாகும்.ஜகன்னாத் இயக்கத்தில் வெளிவந்த இத்திரைப்படத்தில் கே. ஆர். ராம்சிங், டி. ஆர். ராஜகுமாரி மற்றும் பலரும் நடித்திருந்தனர். பாபநாசம் சிவன் யாத்த பாடல்களுக்கு ரீமா என்ற ஆர். வைத்தியநாதன், நாராயணன் ஆகியோர் இசையமைத்திருந்தார்.
# பிரம்மரிஷி விஸ்வாமித்ரா

## கதை

தன் கடுமையான தவத்தால் வலிமையானவராக மாறுகிறார் விசுவாமித்திரர் (கே. ஆர். ராம்சிங்). இதனால் அவரைக் கண்டு அச்சம் கொள்கிறான் இந்திரன். இதனால் விசுவாமித்திரரை மயக்க இந்திரன் மேனகையை (டி. ஆர். ராஜகுமாரி) அனுப்புகிறான். மேனகையின் வரவால் விசுவாமித்திரரின் தவம் கலைகிறது. இருவருக்கும் சாகுந்தலை என்ற பெண் குழந்தை பிறக்கிறது. தன் தவத்தைக் கலைத்த மேனகையை விசுவாமித்திரர் சபிக்கிறார். இதுபோல கதை செல்கிறது.
# பிரம்மரிஷி விஸ்வாமித்ரா

## வெளியீடு

இப்படம் 1948 இல் வெளியிடப்பட்டது. ஆனால் போதிய வரவேற்பை பெறவில்லை. இதனால் அப்போது புகழ்பெற்ற நகைச்சுவை நடிகர்களாக இருந்த டி. ஏ. மதுரம், என். எஸ். கிருஷ்ணன் நடிப்பில் நகைச்சுவைக் காட்சிகளைச் சேர்த்து மீண்டும் வெளியிட்டனர் அதன் பிறகு படம் வெற்றி பெற்றது.
# சக்ரதாரி

**சக்ரதாரி** 1948 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் வி. நாகையா, புஷ்பவல்லி, ஜெமினி கணேசன் மற்றும் பலரும் நடித்திருந்தனர். எம். டி. பார்த்தசாரதி இசையமைக்க பாபநாசம் சிவன், கொத்தமங்கலம் சுப்பு, சங்கு சுப்பிரமணியன் ஆகியோர் பாடல்களை இயற்றினர். குயவராகப் பிறந்து வைணவ பக்தராகி, பாண்டுரங்கனின் பாதநிழலை அடைந்த பக்த கோரா கும்பரின் கதையைத் திரைப்படமாக ஜெமினி நிறுவனத்தினர் தயாரித்திருந்தனர்.
# சக்ரதாரி

## கதை

மகாராட்டிர மாநிலம் பண்டரிபுரம் அருகே உள்ள ஒரு கிராமத்தில் கோரா என்னும் குயவர் வாழ்கிறார். அவர் பாண்டுரங்கனின் தீவிர பக்தர். பொருள் ஈட்டுவதில் அவர்வமற்று அவர் ஆர்வமற்று இருப்பது அவரது மனைவி துளசியை கவலையடையச் செய்கிறது. வெங்கட் கோராவின் அண்ணன் ஒரு வசதியான மனிதராக உள்ளார். அவரது மனைவி சோனாவுக்கு கோராவையும் அவரது குடும்பத்தினரையும் வெறுக்கிறாள். ஒரு நாள் கோரா பானை செய்வதற்கு தேவையான களிமண்ணைக் கால்களால் மிதித்து கலக்கிக் கொண்டிருந்தபோது, அவருடைய குழந்தை ஹரி விளையாடிக் கொண்டே அங்கே தவழ்ந்து வருகிறான். பக்தி பரவசத்தில் இருந்த கோரா தன் குழந்தை சேற்றின் மீது வந்ததைக் கவனிக்காமல் சேற்றில் மிதித்து குழந்தையைக் கொன்றுவிடுகிறார். பாண்டுரங்கன் மீதான பக்திப் பரவசத்தில் கோரா தன் குழந்தையை மிதித்துக் கொன்றதை துளசி அறிகிறாள். தன் குழந்தை இறந்ததற்கு பாண்டுரங்கனே காரணம் என்று அந்தக் கோபத்தில் உலக்கை கொண்டு பாண்டுரங்கனின் சிலையை உடைக்க முயல்கிறாள். அதைக்கண்டு சீற்றமடைந்த கோரா விட்டலனை அழித்தால் உன்னைக் கொல்வேன் என்று அவளை கோடரியால் வெட்ட முயற்சிக்கிறார். அதைக்கண்டு பயந்த துளசி இனி வாழ்நாள் முழுவதும் என்னைத் தொடக் கூடது என்று சொல்கிறாள். அந்த சபதத்தை கோரா ஏற்கிறார். தன் கணவர் தன்னைத் தொடுவதில்லை என்பதால், துளசி தன் தங்கை சாந்தாவை தன் கணவர் கோராவுக்கு திருமணம் செய்து வைக்கிறாள். அவள் மூலமாக ஒரு குழந்தை பிறக்கவேண்டும் என்று விரும்புகிறாள். அவரின் தந்தை துளசியைப் போல சாந்தாவையும் கவனித்துக் கொள்ளவேண்டும் என்று கோராவிடம் வாக்கு வாங்குகிறார். துளசியை தொடமாட்டேன் என்று கோரா சபதம் செய்திருப்பதால் அவர் சாந்தாவையும் தொட மறுக்கிறார். சகோதரிகள் ஒரு இரவில் கோராவை மயக்குகவதற்காக அவரின் கையை இழுக்கின்றனர். இதனால் கோரா அதிர்ச்சியடைந்து, சபதத்தை மீறியதற்காக அவரது கைகளை வெட்டிக்கொள்கிறார். பானை வனைய வழியில்லாததால் வீட்டில் வறுமை தாண்டவமாடுகிறது. அதனால் பாண்டுரங்க பகவானும் அவரது துணைவி ருக்மணியும் இணையர் உருவில் வந்து கோராவின் வீட்டில் தங்கி உதவுகிறனர். அவர்களின் தெய்வீக சக்திகளால், குடும்பத்தில் மகிழ்ச்சி மீட்டெடுக்கப்படுகிறது. கோரா இழந்த தன் கைகளைத் திரும்பப் பெறுகிறார், குழந்தை ஹரி மீண்டும் உயிர்ப்பிக்கப்படுகிறான். முழு குடும்பமும் பாண்டுரங்க பகவானின் பக்தர்களாக மாறுகிறது.
# சக்ரதாரி

## நடிப்பு

- வி. நாகையா (*கோரகும்பர்*)
- ஜெமினி கணேசன் (*பாண்டுரங்கன்*)
- புஷ்பவல்லி (*துளசிபாய்*)
- சூரியப் பிரபா (*சாந்துபாய்*)
- நாகர்கோவில் மகாதேவன் (*நாமதேவர்*)
- எல். நாராயண ராவ் (*வெங்கோஜி*)
- கே. என். கமலம் (*சோனா*)
- எஸ். வரலட்சுமி (*ருக்மணி*)
- எச். கிருஷ்ணமூர்த்தி (*பேந்தா*)
- பி. ஏ. சுப்பையா பிள்ளை, சேவாஜி
- டி. வி. கல்யாணி (*பார்வதிபாய்*
- நந்தி வேலாயுதம் (*பாராக்காரன்*)
- ஜி. வி. சர்மா (தட்டான்)
- பாபா நாராயணன் (*மாலி*)
# சக்ரதாரி

## தயாரிப்பு

இந்தக் கதை மராத்தி, இந்தி, கன்னடம், தெலுங்கு என பல மொழிகளிலும், தமிழில் இரண்டு முறையும் படமாக்கப்பட்டுள்ளது.
# சக்ரதாரி

## பாடல்கள்

பாபநாசம் சிவன், கொத்தமங்கலம் சுப்பு, சங்கு சுப்பிரமணியன் ஆகியோரின் பாடல்களுக்கு வி. நாகையா, டி. வி. ரத்தினம், எம். கல்பகம் ஆகியோர் பாடியுள்ளனர். எம். டி. பார்த்தசாரதி இசையமைத்திருந்தார். எம். டி. பார்த்தசாரதி
- *ரங்கன் கருணையாலே* (நடிப்பு, பாடல்: வி. நாகையா)
- ''பாண்டுரங்கா பாண்டுரங்கா (நடிப்பு, பாடல்: வி. நாகையா)
- *வா வா அம்புலியே* (நடிப்பு: புஷ்பவல்லி, பாடல்: டி. வி. ரத்தினம்)
- *உனக்கும் எனக்கும் என்ன பொருத்தமையா* (நடிப்பு, பாடல்: வி. நாகையா)
- *கண்ணாலே வெட்டாதே என்னையே*
- *அய்யாமாரே வாங்க அம்மாமாரே வாங்க* (நடிப்பு புதுக்கோட்டை சீனு, இயற்றியவர்: கொத்தமங்கலம் சுப்பு)
- ''கொளுந்து வெத்திலே நல்ல சிவந்த வெத்திலே (நடிப்பு: எஸ். ஆர். லட்சுமி, இயற்றியவர்: கொத்தமங்கலம் சுப்பு)
- *ஓ ஓ பட்டுவெள்ளைக் கங்கணம்* (நடிப்பு: பி. ராமகிருஷ்ணராவ், இயற்றியவர்: கொத்தமங்கலம் சுப்பு)
- ''வாங்கலையா வாங்கலையா (நடிப்பு: வி. துளசி, இயற்றியவர்: கொத்தமங்கலம் சுப்பு)
- *காக்கைச் சிறகினிலே* (பாடியவர்: வி. நாகையா)
- *சலங்கை குலுங்க வா* (பாடியவர்: எம். கல்பகம்)
- *காதலி ராதையை கலங்க விட்டேன்* (பாடியவர்: எம். கல்பகம்)
- *வெத்திலைக்காரி* (இயற்றியவர்: கொத்தமங்கலம் சுப்பு)
# சக்ரதாரி

## வரவேற்பு

இப்படம் வணிக ரீதியாக வெற்றி பெற்றது. திரைப்பட வரலாற்றாசிரியர் ராண்டார் கை 2008 இல், "உள்ளத்தை நிரப்பும் இசை, சிறந்த படப்பிடிப்பு, நாகய்யாவின் நடிப்புக்காக இப்படம் நினைவுகூரப்பட்டது" என்றார்.
# தேவதாசி (திரைப்படம்)

**தேவதாசி** என்பது 1948 ஆம் ஆண்டு வெளிவந்த தமிழ்த் திரைப்படமாகும். இப்படத்தை எம். எல். டாண்டன், டி. வி. சுந்தரம் ஆகியோர் இயக்கினர். இத்திரைப்படத்தில் கண்ணன், டி. எஸ். துரைராஜ், லீலா மற்றும் பலரும் நடித்திருந்தனர்.
# தேவதாசி (திரைப்படம்)

## நடிப்பு

தி இந்து நாளிதழில் வெளியான விமர்சனக் கட்டுரையின் அடிப்படையில் இந்தப் பட்டியல் தயாரிக்கப்பட்டது.